
పల్లెకెలె: శ్రీలంక పర్యటనలో ఉన్న టీమిండియా.. దేశ 70వ స్వాతంత్య్ర దినోత్సవాన్ని ఘనంగా నిర్వహించింది. భారత బృందం సమక్షంలో కెప్టెన్ కోహ్లీ జాతీయ పతకాన్ని ఎగురవేశాడు. ఈ సందర్భంగా దేశ ప్రజలకు విరాట్.. స్వాతంత్య్ర దినోత్సవ శుభాకాంక్షలు చెప్పాడు. పంద్రాగస్టు అంటే చిన్నతనం నుంచి తనకు ఎంతో ప్రత్యేకమని.. ఇదే రోజు తన తండ్రి జన్మదినం కావడం దాన్ని మరింత ప్రత్యేకంగా మార్చిందని ఓ వీడియో సందేశాన్ని కోహ్లీ ట్విటర్లో పోస్టు చేశాడు. భారతీయుడినైనందుకు గర్విస్తున్నానన్నాడు. తన బాల్యంలో ఇదే రోజు కుటుంబ సభ్యులతో కలసి గాలిపటాలు ఎగురవేస్తూ ఎంతో సందడిగా, ఆనందంగా గడిపేవాడినని చిన్ననాటి రోజులను గుర్తు చేసుకున్నాడు. చివరగా జైహింద్ అంటూ ముగించాడు.అఫ్రీది శుభాకాంక్షలు..: భారత ప్రజలకు పాకిస్థాన్ మాజీ క్రికెటర్ షాహిద్ అఫ్రీది స్వాతంత్య్ర దినోత్సవ శుభాకాంక్షలు చెప్పాడు. శాంతి స్థాపన కోసం ఇరు దేశాలూ కృషి చేయాలన్నాడు.

pallekele: srilanka paryatanalo unna teamindia.. desha 70va swaatantyra dinotsavaanni ghanamgaa nirvahinchindi. bhaarata brundam samakshamlo kepten kohli jaateeya patakaanni eguravesadu. ee sandarbhamgaa desha prajalaku virat.. swaatantyra dinotsava subhaakaankshalu cheppaadu. pandraagastu ante chinnatanam nunchi tanaku entho pratyekamani.. ide roju tana tandri janmadinam kaavadam daanni marinta pratyekamgaa maarchindani oo veedio sandesaanni kohli twiterlo postu cheshaadu. bhaarateeyudinainanduku garvistunnanannada. tana baalyamlo ide roju kutumba sabhyulatho kalasi gaalipataalu eguravestuu entho sandadigaa, aanandamgaa gadipevadinani chinnanati rojulanu gurtu chesukunnadu. chivaragaa jaihind antuu muginchaadu.afreedi subhaakaankshalu..: bhaarata prajalaku pakisthan maji cricketer shahid afreedi swaatantyra dinotsava subhaakaankshalu cheppaadu. saanti sthaapana kosam iru deshaaluu krushi cheyalannadu.